فیرقەی حەمزە (حەلەب)

فیرقەی حەمزە گرووپێکی ئۆپۆزسیۆنی سووریایە و سەر بە سوپای ئازادی سووریایە کە لە چوارچێوەی بەرنامەی مەشق و ئامادەکردنی سووریا بۆ بەرەنگاربوونەوەی دەوڵەتی ئیسلامی لە باکووری ڕۆژاوای سووریا لەلایەن ئەمریکا و تورکیا مەشقی پێکراوە.

 مێژوو 
لە ٢٣ی نیسانی ٢٠١٦، ٥ گرووپی سەر بە سوپای ئازادی سووریا کە بنکەکانیان لە شارۆچکەی مارع لە گوندەواری پارێزگای حەلەبی شیمالی بوون، کە بریتی بوون لە لیوای حەمزە، لیوای زی قار، لیوای ڕەعدی شیمالی، لیوای مارعی ئەلسموود، و لیوای ئەرکە تایبەتەکان، لەناو فیرقەی حەمزەدا یەکیان گرت. ئەم یەکگرتنە بەھۆی «بەرژەوەندییەکانی یەکێتیی» بوو بە ئامانجی شەڕکردن دژی «تاوان و تیرۆری» داعش و حکوومەتی سووریا. ئەم گرووپانە لەژێر فەرماندەیی ملازمی یەکەم سەیف دەبوو بەکر، کە جیابووەوەیەکی سوپای سووریایە، پشتیوانی لە ھاوپەیمانی نێودەوڵەتی دژی داعش وەردەگرن. لیوای زی قار ئەندامێک بوو لە فیرقەی ٩٩ شانبەشانی لیوای نەوەکانی سەلاحەدین.https://web.archive.org/web/20171019181217/https://www.enabbaladi.net/archives/76333

لە حوزەیرانی ٢٠١٦، لیوای ڕەعدی شیمالی مووشەکی جۆری BGM-71 TOWی لە ھاوپەیمانێتی وەرگرت. ھەر لەو مانگەدا، گرووپێکی تورکمانی سووری بە ناوی «لیوای سەمەرقەند»، کە بە ناوی شارێکەوە لە ئۆزبەکستان ناونراوە، پەیوەندی بە فیرقەی حەمزەوە کرد.https://web.archive.org/web/20180128074803/https://medium.com/@badly_xeroxed/bmg-71-tow-atgm-syrian-opposition-groups-in-the-syrian-civil-war-2636c6d08d68

لە کاتی دەستێوەردانی سەربازی تورکیا لە شەڕی ناوخۆیی سووریا لە کۆتایییەکانی ئابدا، فیرقەی حەمزە یەکێک بوو لە یەکەم گرووپەکانی سوپای ئازادی سووریا کە لە کەرکامێشەوە چوونە ناو جەرابلووس و شارەکەیان کۆنترۆڵ کرد. سەیف ئەبو بەکر یەکێک بوو لەوانەی کە شوێنی تانک و ھێزەکانی تورکیای کەوتن و لە بەیانیی ڕۆژی یەکەمی ئۆپەراسیۆنەکەدا چوونە ناو جەرابلووس و پاشنیوەڕۆ گەیشتنە ناوەڕاستی شارەکە. دواتر وتارێکی بۆ خەڵکی مادەنی جەرابلووس پێشکەش کرد.https://web.archive.org/web/20171022194628/http://www.spiegel.de/international/world/turkey-invasion-of-syria-highlights-shifting-alliances-a-1109649.html

لە ١٨ی تشرینی یەکەمی ٢٠١٦، لیوای ڕەعدی شیمالی ئاگادارنامەیەکی بۆ یەکینەکانی پاراستنی گەل و سوپای سەورە دەرکرد، تێیدا ھۆشداری پێدان کە لە ماوەی ٤٨ کاتژمێردا تەل ڕەفعەت چۆڵ بکەن و دواتر ھێرش دەکەنە سەر شارۆچکەکە.https://web.archive.org/web/20171019193721/https://www.alaraby.co.uk/english/news/2016/10/19/fsa-poised-for-showdown-with-kurdish-forces-in-aleppo

 سەرچاوەکان 

پۆل:سوپای سووریای ئازاد